વડગામ વિશે જીગ્નેશ મેવાણીએ જણાવ્યું હતું કે વડગામમાં તમામ ક્ષેત્રના નિષ્ણાતોને ઉતારવામાં આવશે તેમજ એક મોડલ વિધાનસભા તૈયાર કરવામાં આવશે. મેવાણીએ કહ્યું હતું કે રાજ્યમાં દલિતોને હજારો એકર જમીન કાગળ પર ફાળવી છે તો શું દલિતો કાગળ પર ખેતી કરશે. વિજય રૂપાણી સરકાર પર આક્ષેપ લગાવતાં મેવાણીએ કહ્યું હતું કે દલિત સમાજની ન્યાયી માંગણીઓ પર સરકાર ટેબલ ટોક કરવાં પણ તૈયાર નથી એટલે હવે જો અમારી માંગણીઓ નહિ સંતોષાય તો વિજય રૂપાણીને ૧૪ એપ્રિલે બાબાસાહેબ આંબેડકરની પ્રતિમાને હાથ લગાડવા નહી દેવામાં આવે તેમજ આંદોલન પણ શરુ થશે તેવો હુંકાર પણ મેવાણીએ કર્યો હતો. ઉલ્લેખનીય છે કે જીગ્નેશ મેવાણી આજે વિધાનસભા પરિસરમાં શપથ લેવા આવી પહોંચ્યા હતાં.